LidanRubinov/Halacha-QA huggingface dataset:
שאלה: שכן שעדיין לא פרע הלוואה: לפני חודש, עמית למקום עבודתי, שהוא גם שכן, שטח בפני את מצוקתו הכספית. הוא אמר כי אין לו כסף לשלם את שכ"ד על סך 3500 ש"ח והוא כבר מאחר ביומיים, ובעל הבית אמר לו כי אם לא ישלם עד סוף היום עליו לעזוב את הדירה עם משפחתו מיידית. אמרתי לו כי אני יכול לסייע לו בצורת הלוואה. הוא הודה על כך ואמר כי בעוד יומיים הוא צריך לקבל כסף וכך יוכל להחזיר לי. על דעת פרט זה, כי ההלוואה קצרת מועד, הסכמתי ויכולתי לסייע לו בדבר. העברתי לו את הכסף והוא כתב לי נייר פתק על עניין הלוואה. כאמור עבר חודש והוא לא השיב לי את כספי. אני מעריך כי הוא לא קיבל את הכסף לו חיכה ואני יודע כי הוא ומשפחתו דחוקים מבחינה כספית בתקופה זו. יש לציין, כי אינני עשיר. ב"ה הכנסות ביתי גדולות מההוצאות שלנו וכך יכולתי להלוואות לו את הכסף. אנו מתראים על בסיס יומי, אני לא הזכרתי את החוב וגם הוא לא. הוא רק אמר מספר פעמים כי חייבים לו כסף והוא לא קיבל את המגיע לו. כיצד עלי לנהוג? מה לעשות ולא להיות כנושה?
תשובה: אם אתה יודע בוודאות שאין לו מה לשלם, אל תתבע אותו בשלב זה. האיסור של 'לא תהיה לו כנושה' הוא ללחוץ על הלווה בשעה שהמלווה יודע שאין ללווה מה לשלם. מותר ללחוץ על הלווה רק כאשר לא יודעים מה מצבו או כשיודעים שמצבו מאפשר לו לשלם.
שאלה: מחבתות חדשות שנמצאו ליד הקניון: גיסי קיבל מבעל הבית שלו (המשכיר שלו) כ-40 מחבתות חדשות, שלטענתו נמצאו בארגז ליד הפח בסמוך לקניון גדול. גיסי סומך על המשכיר שהינו דובר אמת, ובוודאי שלא גנב מחבתות אלו. יש לציין שמדובר במחבתות יקרות שעלותם ע"פ תג המחיר שעליהם הוא 200 ש"ח. אחת מן המחבתות הגיעה אליי. 1. האם חלה עליי מצוות השבת אבידה או שמא ניתן להסיק שהבעלים נתייאשו (חו"מ רס"ב, ה')? 2. במידה וחלה עליי המצווה, עד כמה אני צריך לטרוח בהשבה זו (חוץ מהמקום בו המחבת נמצאה אין שום סימן המורה מהיכן היא הגיעה)? 3. במידה ולא חלה עליי מצוות השבת אבידה, האם ניתן להשתמש לכתחילה במחבת זו או שעדיף להניחה או לתרום אותה לגוף צדקה?
תשובה: קשה להניח שהבעלים התיאשו מכמות כזו ואיכות כזו אם כי אין הכרח שהם נגנבו. המוצא היה צריך להכריז כדין על המציאה שמצא אולם עתה כשהמחבתות בידיך יש להניח שהן הגיעו אליך לאחר שהבעלים כבר התיאשו ומותר לך להשתמש בהן צדקה רצויה בכל עת ובכל שעה, לפחות עשירית משווין של המחבתות שזכית להן בחינם
שאלה: שאלת המשך להרה"ג יעקב אריאל בנושא קאזין: להרה"ג יעקב אריאל על תשובתך המהירה. חשוב לי לדעת (מאחר שעל מנת לדעת האם מורגש טעם הקאזין צריך בעצם לטעום את המאכל) האם כשידוע לי שיש במוצר בשרי (למשל עיסת בשר קציצה נקניקיה) כמות כזו של קאזין (המקבילה לכ 4 CC חלב) בתוך 400 גרם של המוצר האם מותר לאכול אותו? שוב, במידה ואכלתי וחשתי בטעם הקאזין למעשה אכלתי חלב בבשר! בנוסף כיצד ניתן לחוש בטעם והאם לא לכל אחד חוש טעם בעל חדות שונה. או שנכון במצב שכזה שהמוצר אינו כשר מאחר ויש בו חלב בכמות האמורה? אשמח ואודה על הבהרה מהרב
תשובה: טעם כעיקר. מעיקר הדין כאשר כל תערובת יש למסור לקפילא ( מומחה לטעמים) שיקבע אם יש טעם אסור בתערובת. ח קבעו שבדרך כלל בפי 60 הטעם בטל ואין צורך בקפילא אך אם גם בתערובת של פי 60 עדיין מורגש הטעם התערובת אסורה וחזר הדין למסור לקפילא
שאלה: לאסור לבוא להתפלל בבית כנסת: כבוד הרב, האם רב ביכ"נ יכול להוציא פסק הלכה על אחד המתפללים, יר"ש שמתפלל שם 12 שנה והגבאי מתנכל אליו על לא כלום, שאסור לו לבוא להתפלל בבית הכנסת? האם בכלל קיימת הלכה כזו הלא זו שנאת חינם? אודה לתשובה מהירה. ב מראש.
תשובה: אי אפשר לענות תשובה בלי לשמוע את שתי הצדדים.
שאלה: כיבוד הורים או לרקוד בחתונה: אני גר במקום רחוק מהורי (בערך שעה נסיעה, ואין לי רכב). קיבלתי הזמנה לחתונה, שאני עד בה, באולם הנמצא 20 דקות מרחק הליכה מביתם. שאלתי היא מה עדיף, האם להישאר כבר בחתונה ולשמח את החתן או שעדיף שאלך להורי ואקיים בזה מצוות כיבוד הורים? רק אציין שמחמת מרחק המגורים בינינו אנו נפגשים אחת לחודש וחצי בערך.
תשובה: אין מצוה לשמח את החתן כל הערב מצא זמן גם לבקר את הוריך
שאלה: העלאת  מתגי החשמל בשבת ע"י גוי: לעיתים רחוקות קורה שאחד ממכשירי החשמל בביתנו גורם לקצר באספקת החשמל בבית ול הקפצת המתגים שבלוח החשמל. הפתרון הפשוט הוא הרמה מחדש של המתג הראשי שבבית. א. רציתי לדעת, האם קיימת דרך להיעזר בגוי כשזה קורה בשבת? ב. האם כאשר קוראים לעובד זר ואומרים לו שיש עבודה (המילה היחידה שהוא מבין) ומכניסים אותו לבית כשארון החשמל פתוח, והוא ישר מבין את העניין (מבלי שאמרו לו דבר) ומרים את המתג, זה יהיה מותר? יש לציין שדבר זה גורם לניתוק המקרר והפלטה, העשויים להוביל לקלקול האוכל שבמקרר ולאכילת אוכל קר וצער גדול בשבת.
תשובה: לפי רוב השיטות אין להשתמש בגוי. יהודי אשכנז בשעת הדחק לצורך דבר מצווה יש להם על מי לסמוך, אולם לא ראוי לעשות זאת לכתחילה. תקראו לחשמלאי שיסדר את הבעיה.
שאלה: "בריך הוא" או "אמן" בקדיש: מדוע יש כאלה שעונים "בריך הוא" אחרי שהחזן אומר "שמי דקודשא", וכאלה שרק אומרים "אמן"? מה צריך להגיד?
תשובה: יש בזה נוסחאות שונים.
שאלה: מה ללמוד כדי להיות גדול בישראל: א. מה כדאי ללמוד כנער בשאיפה להיות גדול בישראל? ב. חק לישראל (ומעמדות), מה גדרם (-חיוב, רשות, מותר וכו )? האם עדיף על סוגי לימוד אחרים? (אני אישית נמשך יותר ללימוד מסוג זה)
תשובה: אין אדם למד אלא במקום שלבו חפץ חוק לישראל מיועד למי שכבר למד הרבה והוא חוזר על לימודו או לבעל בית פשוט שאין לו סיכוי לגדול בתורה מי שרוצה לגדול בתורה צריך ללמוד מסכתות התלמוד (ולא רק משנה) כסדר בעיון ובבקיאות ולחזור על הנלמד ולא לדלג כל יום למסכת אחרת. גם תנ"ך יש למד עם מפרשים כסדר ללא דילוגים
שאלה: קיפול ציציות והריגת זבובים: 1. האם מותר לקפל את הציצית לתוך כיס קטן שתופרים ליד מקום הפתיליות, באופן שהן תמיד שם ורק נראה כאילו אינן גם בזמן שהן על הגוף? 2. אם יש מקום שבו יש שירותים ומקלחת, האם מותר לדבר שם מחוץ לשרותים כשיש דלת בשירותים והיא סגורה? 3. האם מותר להרוג זבובים בכמויות גדולות כשהדבר ממש מפריע, כמו למשל בבקעה או במקום כזה או אחר?
תשובה: 1. לכתחילה ראוי שיראו את הציציות, רק אם מדובר באופן זמני במקום בו עלולים הציציות להיקרע, כגון: חיילים שזוחלים על צמחיה וכדו', אז אפשר להכניס. אבל באופן קבוע הציציות צריכים להיראות. 2. החזון איש מסתפק אם לשירותים בזמננו יש גדר של בית הכסא. אם אתה מחוץ לשירותים לא צריך להחמיר. 3. אם זה מזיק מותר להרוג.
שאלה: שהיית תבשיל על כירה מערב שבת: עיינתי בקיצור שולחן ערוך חלק א ילקוט יוסף. בעמוד תעב הלכה ב כתוב שתבשיל שיש בו בשר שלא נתבשל כלל, מותר להניחו מערב שבת על גבי אש גלויה בלי הפסק מתכת או אזבסט. אך בעמוד הבא (תעג) הלכה ג כתוב שתבשיל שהתחיל להתבשל ונתבשל קצת מערב שבת אסור להשהותו מערב שבת על אש גלויה שמא יגביה את האש כדי למהר את הבישול. האם אין כאן קל וחומר. שאם בתבשיל שנתבשל קצת גזירא שמא יגביה אז קל וחומר בתבשיל שלא נתבשל כלל??!!
תשובה: האיסור להשהות תבשיל על גבי אש בערב שבת הוא מדברי חכמים והטעם לכך הוא 'שמא יחתה', כלומר יחתה בגחלים ובאש כדי להגביר את חום האש לצורך התבשיל. בתבשיל שאינו מבושל כלל אין חשש של שמא יחתה כיון הבישול אורך זמן והמבשל מסיח דעתו מהתבשיל ואין חשש שיבוא לחתות כדי לקדם את הבישול.
שאלה: סימן בכלי פלסטיק: יש לי כלי פלטיק וסירים ואני לא זוכרת בדיוק מה חלבי ומה בשרי, איך אני יכולה לעשות סימן שלא יימחק על החלבי או הבשרי, ניסיתי עם טוש וירד מה אפשר עוד לעשות כדי שגם בעלי יוכל להבדיל?
תשובה: וברכת ד' א. יישר כח על המאמץ. ב. יש לורדים שאינם מחיקים. ג. בצבא נהגו שכל כלי עם חור קטן הוא חלבי, ושלם הוא בשרי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מעשר ממילגת לימודים ומקרן פנסיה: א. השאלה שלי קצת שונה מהשאלות שנשאלו פה על מילגה. קיבלתי מילגת לימודים בשל הצטיינותי. בצ ק של המילגה נכתב כי מדובר פה על מילגת כיסוי שכר לימוד. ופה מתחילה הבעיה. להבנתי אם זה מכסה שכר לימוד אז לא צריך להפריש מעשר, אם היא פרס על הצטיינות כן צריך להפריש מעשר (או שגם לא?). הבעיה מסתכבת כיוון שהמילגה היא בסכום של 2,000 ש"ח, אבל שכר הלימוד שלי השנה (שהיא השנה האחרונה לתואר) הוא פחות מזה. לעומת זאת בשנה הקודמת שילמתי שכר לימוד קרוב לעשרים אלף ש"ח. אז אולי אפשר להגיד שהיא מכסה שכר לימוד משנה שעברה? אשמח לתשובה. ב. יש לי קרן פנסיה והשלתמות. הבעיה שהמעסיק שלי מסתיר מידע, לא מעביר בזמן, ואין לי מושג כמה יש לי שם. האם זה ר לתת מעשר רק בעת הפירעון בעוד יותר מ-20 שנה או צריך עכשיו לתת מעשר?
תשובה: א. אינך צריך להפרש מזה מעשר. ב. אינך צריך להפריש מעשר עד שתוכל לממש את הכסף בפועל.
שאלה: סנדקות לרב או לאבא מסורתי: אני בבעיה גדולה מאוד. ב"ה אשתי עתידה ללדת בן אחרי ארבע בנות. היות ואנחנו חוזרים בתשובה, אנו רוצים סנדק רב. קיבלתי רמז עבה מאוד מאמא שלי על כך שאבי מחכה ומצפה להיות סנדק לבני(על אף שהיה סנדק לבנה של אחותי). אימי אמרה לי שאם אני אבקש רשות מאבא שלי לא להיות סנדק הוא עלול להסכים אך בתוכו יהיה מאוד פגוע. אבא שלי הוא חילוני מסורתי ואינו שומר מצוות. מצד אחד, אני לא רוצה לפגוע באבי ולהכשל בכיבוד הורים, ומצד שני, אני מאוד רוצה רב שישמש סנדק לבני. מראש.
תשובה: ועשית כחוכמתך אם תאמר לאביך שהרב ייפגע האם גם אז הוא ייפגע?
שאלה: לשמוע בת ששרה: האם מותר לשמוע בת ששרה אע"פ שאתה לא מכיר אותה? (אם אפשר, מקור בבקשה)
תשובה: יש להימנע אפילו אם לא מכירים אותה. יש על זה תשובה בציץ אליעזר.
שאלה: לאכול מקייטרינג שמבשלים בו ערבים: בישיבה שלי קונים אוכל מקייטרינג שבו מבשלים רק ערבים, האם ראוי להמשיך לאכול שם או שעדיף להכין אוכל לבד?
תשובה: אני מניח שראש הישיבה בדק את הכשרות של האוכל בישיבה ואתה יכול לסמוך עליו. אם השאלה אינה של כשרות אלא עקרונית גם אז אל תפרוש מהציבור. כאשר תגדל ותהיה עצמאי תוכל לנהוג לפי העקרונות שלך.
שאלה: יום הולדת לנולד בשנה לא מעוברת: אשתי נולדה בשנת 1977 (למיניינם) ואז לא היתה שנה מעוברת, והיה פשוט חודש אדר אחד. השנה יש אדר א ואדר ב. מתי חוגגים לה את היומולדת? מדובר בהבדל של חודש וכולם מבולבלים, חלק אומרים ככה וחלק אומרים אחרת. נשמח גם לדעת גם את הרציונאל שמאחורי התשובה.
תשובה: חוגגים באדר שני. אנו מוסיפים עוד אדר כדי להשיג את הפער שבין שנות הלבנה לשנות החמה, נמצא שהחודש אדר הוא החודש המשלים ולכן חוגגים בו.
שאלה: להתעורר בלילה ולומר "שמע ישראל": אם התעוררתי בלילה ואני רוצה לחזור לישון. האם מותר להגיד את הפסוק שמע ישראל בלי לומר ברכות השחר וברכות התורה?
תשובה: כיון שאמירת הפסוקים אינה לשם לימוד תורה מותר הדבר לכתחילה.  שו"ע מו ט  מנח"י ח ה
שאלה: צניעות בקרב בני המשפחה: לכבוד הרב! המשפחה עלתה מצרפת ולא כ"כ הקפידו על נגיעה בקרובים כך שרק עכשיו אני באמת לומד את הנושא ורציתי לקבל מהרב הדרכה כללית למעשה (עד שאני כבר אלמד הכל) לגבי: א. סבתא. ב. אחות. ג. דודות. ד. בת דודות. הבנתי שיש חילוקים אם זה נישוק וחיבוק או סתם נגיעה, וגם אם אני בר מצוה והיא לא, או שהיא כבר נשואה.
תשובה: לגבי סבתא אין איסור נגיעה. לגבי אחות, חיבוק לא אלא אם היא קטנה מאד. ולגבי דודות, אם הם מבוגרות מאד והם יעלבו מותר לתת יד. לגבי בנות דוד ראוי לשמור נגיעה.
שאלה: שכרות ותפילה בפורים: ברצוני לשאול את כבוד הרב: א. מתי המצוה לשתות בפורים? האם כבר מהבוקר? ב. לאחר שאדם שתה יין האם ומתי מותר לו להתפלל מנחה וערבית במצב זה?
תשובה: א. בדרך כלל נוהגים לשתות בסעודה. אפשר לשתות קצת גם לפני אולם את ה'עד דלא ידע' עושים בסעודה. ב. מנחה אפשר להתפלל לפני הסעודה. תפילת ערבית זמנה נמשך שעות רבות בהם אפשר כבר להתפקח.
שאלה: דחוף! חופה תוך כדי השבעה: אבא של אחד מקרובות משפחתי נפטר ביום שישי האחרון. בתה מתחתנת ביום שלישי בערב. ההלויה יוצאת היום. האם האמא האבלה היא יכולה להביא אותה לחופה או גם זה אסור, האם צריך לדחות חתונה?
תשובה: האם תוכל לקום מהשבעה כדי ללוות את הבת לחופתה היא תוכל ללבוש בגדים ראויים לחופה (אם אפשר לא בגדים חדשים) לבקש מהתזמורת שהחופה תלווה בשירים שקטים אחרי החופה האם לא תיכנס לאולם והתזמורת תנגן כרגיל כל הערב האם תוכל להיכנס לאולם רק לזמן קצר לרקוד עם הכלה ריקוד סמלי קטן המקום ינחמה ולבת מזל טוב
שאלה: ההגדרה - "דתי": אני בת "דתית" שומרת מצוות. רציתי לדעת במה מתבטאת ההגדרה "דתי"?
תשובה: זוהי הגדרה שהומצאה על ידי האנשים ואינה כתובה בתורה ובמקורות ח, ולכן ההגדרה תלויה במציאות למה רגילים האנשים לקרוא דתי, אמנם אין להגדרה זו שום חשיבות. הדבר שחשוב באמת הוא רצון האדם לקיים את רצון הבורא וככל שהוא רוצה יותר ומתאמץ יותר לבצע את רצונו כך הוא יותר קרוב אל ה'. שנזכה כולנו להמשיך להתעלות ולהתחזק ביראת שמים ובאהבת ה'.
שאלה: טיול בשביל הגולן: אני וכמה חברות מתכננות טיול לשביל הגולן ללכת את הארץ לאורכה ולרחבה ולטייל בארץ הנהדרת שלנו. שביל הגולן אורכו כ120 ק"מ ואורך הטיול הוא בין 5-7 ימים. אני מניחה שאת הלינה נעביר במקומות באמצע השביל שבהם נחליט להקים אוהל. אני מניחה שאנחנו לא נהיה היחידות בטיול. כלומר, יהיו בנים ועוד המון אנשים. האם מותר לצאת לטיול כזה?
תשובה: אתן יכולות לצאת כקבוצה בפני עצמה, ואף אם עוברות ליד קבוצות של בנים אין בכך איסור. כמובן עליכן להקפיד על לבוש צנוע ועל התנהגות צנועה.
שאלה: תולעים שלא פירשו: בביתי הונחו אשכוליות זמן רב, כעבור אותו זמן פתחתי אשכולית לאכילה ותוך כדי אכילה מצאתי מספר קטן של תולעים. האם ישנו איסור באכילתם לפחות בדיעבד כיוון ונוצרו כך מסתבר בפרי לאחר קטיפתו?
תשובה: וברכת ד' אם אמנם הם גדלו בפנים ולא פרשו החוצה יש מתירים תולעים אלו, אלא א"כ הם יוצאות ונכנסות או שגדלו כבר במחובר לקרקע שאז הם אסורים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לעבוד אצל מי שמבייש את הרב: אני הולך לבית כנסת שיש בה המון פוליטיקה. ממש מכלמים את הרב ומוצצים לו את הדם בגלל שהם מפרנסים אותו. הרב לא צודק 100 אבל איך שהם מתנהגים לא מוצדק בכלל. אני גר בחו"ל ויש רק שתי בתי כנסת הבית כנסת השני גם לא טוב בצורה נכרת. עכשיו יש בן אדם שלא אוהב את הרב בכלל וכל שבת שהרב נותן דרשה אחרי מוסף, הוא קם ויוצא בחוץ, שזה מעליב ומבייש את הרב, וגם מפיץ שנאה נגד הרב. הבן של הבן אדם הזה, שמעליב את הרב, אני מתרגל אותו במתמטיקה ומקבל כסף בשביל זה. עכשיו יש לי שתי שאלות: 1. האם מותר לי לעבוד בשביל הבן אדם הזה, זאת אומרת, להמשיך לתרגל את הבן שלו ולקבל כסף מזה? לא איכפת לי עם אני מפסיד את העבודה הזה. 2. האם אני אגיד לו משהו שהוא מעליב?
תשובה: אם הבן גדול, הוא לא חייב בגלל חטא אביו. ואם הוא קטן, תאמר לאביו שבגלל התנהגותו אינך מסוגל להמשיך בלימוד בנו.
שאלה: לעלות לתורה כהן של ברך ברכת כהנים: האם כהן שלא עולה לברכת כהנים ויוצא מחוץ לבית הכנסת בברכת כהנים, יכול לעלות לתורה באותה התפילה בתור כהן?
תשובה: הוא יכול לעלות לתורה.
שאלה: ברית מילה לבן שאמו בתהליך גיור: אני נמצאת בתהליך הגיור. אני בחודש שישי להריון. לפי החישוב אני לא יספיק לסיים גיור עד הלידה ואני ובן זוגי (יהודי) מאוד רוצים לעשות ברית מילה לילד שלנו כהלכה ביום השמיני. מה עליי לעשות? כי הבנתי שהמוהל לא יברך על המילה אם אני לא יסיים את תהליך הגיור.
תשובה: לפעול לזירוז הגיור שהטבילה תהיה לפני הלידה.
שאלה: קריאת תהילים בקבוצה באינטרנט: לפני למעלה מחצי שנה התארגנה קבוצה באינטרנט שמסיימת את התהילים מדי יום ובעת ההרשמה אני לא זוכר אם אמרתי בלי נדר. אמרתי את הפרק תקופה ארוכה. העניין הוא שאני לא זוכר לקרוא כל יום את הפרק שקיבלתי על עצמי ואני מעונין להפסיק עם זה. השאלה היא, האם זה נדר? ואם כן, מה כרגע עלי לעשות כדי לבטל אותו? מראש.
תשובה: אם אמרת התרת נדרים בערב ראש השנה - יש שם פיסקה שאומרת שמקרים כאלו לא יחייבו אותך מדין נדר.
שאלה: שימוש בתנור לבשרי וחלבי: האם וכיצד ניתן להשתמש באותו תנור גם לחלבי וגם לבשרי או פרווה. האם תנור פירוליטי עם "נקוי עצמי" יכול לשמש לכל הנ"ל? מה ההנחיות הנדרשות שאוכל להשתמש באותו תנור? האם וכיצד אוכל להשתמש בתנור זה גם כפלטה לשבת? האם יש צורך באישור הלכתי לתנור? כיצד ניתן לדעת לאיזה תנור יש אישור הלכתי?
תשובה: לעניות דעתי אין להתיר להשתמש באותו תנור גם לבשר וגם לחלב אפילו ע"י הכשר, כי יכולים לטעות ולהשתמש בלי הכשר ראוי. אמנם אם מנקים טוב אפשר להשתמש אחרי שימוש בשרי לשימוש פרווה.
שאלה: הזכרת השבויים והנעדרים בברכת המזון: בברכת האורח יש חופש מסויים בנוסח בו נוקטים. האם ניתן להזכיר את השבויים והנעדרים?
תשובה: זה לא שייך לברכת המזון, בברכת המזון מוסיפים עניני הודאה. ניתן להוסיף תפילות על השבויים והנעדרים בברכת שומע תפילה בתפילת שמונה עשרה.
שאלה: לימוד גמרא לחוזרת בתשובה:! אני חוזרת בתשובה ולא יודעת האם זה ר שאשה תלמד גמרא. יש אפשרות שאצטרף ללימודי גמרא במקום העבודה שלי. האם אתה ממליץ?
תשובה: ב"ה שמחתי מאוד לקבל את מכתבך, ולשמוע על החזרה בתשובה שלך שהיא ממש ממש נפלאה. במכתבך קיצרת מאוד ולכן קשה לי מאוד להכיר אותך, ולדעת מה השלב שבו את נמצאת, מהו הידע בתורה שיש לך, מה האופי שלך ומה מתאים לך. יחד עם זה, בדרך כלל אנו אומרים שלא נכון לנשים ללמוד גמרא. עולם התורה הוא רחב מאוד, ובו יש המון המון אוצרות רוחניים, וכל אחד צריך למצוא בו את האוצר המתאים לו. באופן טבעי ישנו הבדל כללי בין גברים לבין נשים, וממילא גם יש הבדל בין הדברים שיותר מתאימים לגברים לבין הדברים שיותר מתאימים לנשים. כך גם בלימוד התורה, ישנם דברים שיותר מתאימים לגברים, ואותם חשוב שהגברים ילמדו, וישנם דברים שיותר מתאימים לנשים, ולכן חשוב לכוון את הנשים שתלמדנה את הדבר שמתאים להן. אשמח להיות איתך בקשר ולהדריך אותך לדברים שלדעתי העניה יותר יכולים להתאים לך, ובהם גם תוכלי לקבל יותר מה שאת מחפשת. כמובן שאין בכך איסור הלכתי, ואין בגמרא דברים לא טובים, אך חשוב לי שאת תקבלי את המזון הרוחני שיותר מתאים לך. לכן אנא חזרי אלי אל הכתובת אימייל שלי, ואשמח לכוון אותך באופן אישי למה שיותר יתאים לך. הרב יצחק גרינבלט zahig1 gmail.com
שאלה: חיתוך בצל בסכין ספק בשרי: חתכנו בצל בסכין בשרית ואפינו אותו עם עוד ירקות פרווה בתנור פרווה בתבנית פרווה. הסכין משמש לבשרי קר אך איננו יודעים אם הוא היה בתוך תבשיל רותח מאז שקנינו אותו כמעט שנתיים. האם התבנית בשרית? האם התנור בשרי?
תשובה: הואיל והסכין משמש לבשרי קר, אין צריך לחשוש שמא השתמשו בו לבשרי חם, לכן אין הסכין בלועה מבשר. וא"כ הכלים והמאכל נשארים פרווה.  רק יש להעיר, שלפעמים הסכין מלוכלכת משמנונית של בשר, ואז הדין קצת יותר מורכב. לכן יש לשים לב שהסכין נקיה או שידוע שלא השתמשו בה לחיתוך בשר קר אלא רק ירקות וכד'. ואם לא זוכרים איך הייתה הסכין - אז כשלוקחים מהמגירה מסתבר שהייתה נקיה. ואם מהשיש   יתכן והייתה מלוכלכת. וגם כשהייתה מלוכלכת, אם יש ס' נגד השמנונית הכל מותר. ובמקרה הזה ודאי יש ס' נגד השמנונית. ר' שלמה בורנשטין
שאלה: "תהילה" או "תהלה" - שם לבת: קראנו לבתנו "תהילה". רצינו לשאול איך צריך לכתוב את השם עם י או בלי י, כמו שכתוב בתהלים "תהלה לדוד". האם יש הבדל אם כותבים בלי ניקוד?
תשובה: בכל התנ"ך נזכרת המילה תהלה בלי יו"ד, וכך ראוי לכתוב גם אם כותבים ללא ניקוד.
שאלה: שימוש בתכנה שיש לי גישה אליה דרך המכון : כחלק מהלימודים שלי במכון לב אני צריך להשתמש בתכנה יקרה מאד שאין ביכלתי לרכשה. בדרך כלל, כשאני משתמש בתכנה זאת מהבית אני מתחבר דרך האינטרנט למחשב של המכון וכך משתמש בתכנה. לעיתים לא נוח כל פעם להתחבר לאינטרנט ולמחשב של המכון. האם מותר לי להוריד את התכנה הזאת כיוון שבכל מקרה קיימת לי אפשרות להשתמש בתכנה?
תשובה: לכאורה אתה יכול להוריד, כיוון שיש לך אפשרות אחרת להשתמש בתוכנה.
שאלה: החזקת מוט החופה: רציתי לדעת האם יש מניעה הלכתית לכך שאת אחד מ 4 המוטות של חופתי, יחזיק גבר שאיננו יהודי? (כל שאר המוטות יוחזקו ע"י גברים יהודים)
תשובה: לא נראה לי שיש בזה בעיה. זה לא שייך לעצם המצווה אלא דבר טכני מסביב.
שאלה: פיצוי על תוכנה פרוצה: בעבר השתמשתי בתוכנה פרוצה לעריכת מוזיקה.התוכנה עולה כ-3000 שח.אך לא הרווחתי מהתוצר כסף ונשאר בגדר תחביב. קראתי באתר שלאחר קניית תוכנה מהחברה יש מחילה מצד החברה. קיימת גירסה פחותה מזו שציינתי שעולה כ-500 שח, האם ברכישתה אני כביכול מפצה את החברה?
תשובה: כמובן שלכתחילה לא טוב עשית כשהשתמשת בתוכה פרוצה, ובכל מקרה מעתה ואילך עליך להפסיק להשתמש בתוכנה זו. כעת, אם זכויות היוצרים של התוכנה הינם בבעלות גויית ניתן להקל ולהחשיב את הקניה של הגירסה הפחותה כמחילה מצד החברה. ובדיעבד אם בעל התוכנה הוא יהודי ניתן לסמוך על מיעוט הפוסקים הסוברים ששימוש לא מסחרי אינו אסור. הרב ניר אביב
שאלה: גזל בהשגת תעודת רוקחות: לאחרונה גיליתי שאני לא יהודי. אמי עלתה מברית המועצות ואחד הדורות הקודמים נרשם כיהודי אך אמו לא הייתה יהודיה. כל חיי חייתי בביטחון שאני יהודי. זה עתה סיימתי לימודי רוקחות במדינה זרה. התעודה שקיבלתי הושגה בדרך לא כשרה לחלוטין. אני חושש מאוד שעברתי עבירת גזל. מה עליי לעשות על מנת לתקן עבירה זו? האם עליי לוותר על מקצוע זה?
תשובה: גם ללא יהודי אסור לרמות ולגזול. אם אתה רוצה להיות אדם ישר אל תשתמש בתעודה.
שאלה: קידות וצעדים בתפילת שמונה עשרה: רציתי לשאול, איזה קידות ואיזה צעדים ומתי צריך לעשות בתפילת שמונה עשרה?
תשובה: 1. בתחילת התפילה יש לצעוד שלושה צעדים בכדי לגשת לתפילה. את שלושת הצעדים יש לעשות ממש לפני תחילת התפילה. בהרבה מקומות אין מספיק מקום לצעוד קדימה ולכן יש שהולכים לפני זה אחורה ומאחר וזה אינו חובה את יכולה לפסוע אותם כשנח לך. יש לפסוע קדימה שלוש פסיעות ולומר" ה' שפתי תפתח". פסוק זה הוא כבר חלק מהתפילה. משתחווים בשלוש ברכות בהתחלתן ובסופן. 2. כורעים בתחילת ברכת אבות (הברכה הראשונה של התפילה) ובסוף הברכה. וכן בתחילת ברכת מודים ובסופה. סדר הכריעה הוא: כשאומר "ברוך" יכרע בברכיו. וכשאומר "אתה" יתכופף עד שיתפקקו החוליות שבגב, והכוונה, שמחמת הכריעה יבלטו הקשרים של החוליות. (זקן או חולה שקשה להם לכרוע יכולים לכרוע רק עם הראש, שניכר שרצונם לכרוע). וישאר בכריעה עד שמגיע ל"השם" ואז יזקוף עצמו. הכריעה נעשית המהירות בבת אחת וזוקפים בנחת, תחילה הראש ואחר כך כל גופו. (שולחן ערוך אורח חיים סימן קיג ומשנה ברורה) במודים יכרע כל גופו בבת אחת (ללא כריעה בברכיים) וישאר כך עד שיגיע ל"השם" ואז יזקוף. (משנה ברורה סעיף קטן יב) ויש שאף במודים כורעים בברכיים (קיצור שולחן ערוך סימן יח סעיף יא) הספרדים (כף החיים סימן קיג סעיף כא בשם האר"י) נוהגים לכרוע בשני שלבים: כופפים את כל הגוף (ללא הברכיים) ואחר כך את הראש וכשזוקפים זוקפים תחילה את הגוף ואחר כך את הראש. 3. בסוף התפילה פוסעים שלושה צעדים אחורה לפני "עושה " ואז כורעים לצד שמאל ואומרים: "עושה במרומיו", וכורעים לצד ימין ואומרים: "הוא יעשה עלינו", וכורעים לפנים ואומרים: "ועל כל ישראל", וזוקפים: "ונאמר אמן". בסוף התפילה יש לחזור למקום בו התפללת כשהחזן מגיע לקדושה או לקדיש (בערבית) או להמתין בכדי זמן זה אם התפללת ביחידות.
שאלה: החזרי נסיעות גבוהים מדי: במקום עבודתי עשו טעות ומשלמים לי יותר מדי החזרי נסיעות משאני זכאי. לאחר שכבר כמה פעמים אמרתי להם על הטעות כלום לא השתנה, האם אני צריך להחזיר להם את הכסף הזה? ברצוני לציין שהם חייבים לי הרבה יותר כסף מאשר אני חייב להם מכיוון שהם לא משלמים חופשים ומחלה, האם אני יכול לקזז את הכסף שמשלמים לי יותר עם מה שהם חייבים לי?
תשובה: אם הודעת להם והם לא עשו כלום, זה סימן שהם מוותרים. אם הם חייבים לך כסף אחר, עליך לקזז אותו עם התוספת שאתה מקבל.
שאלה: הנסיונות שלנו מול דוד המלך: דוד המלך ביקש ניסיון פעם אחת ולא עמד בו. אז מה נגיד אנחנו שאנחנו בנסיונות כל הזמן, ומה היה קורה לדוד אם היה בדור שלנו? הרי הוא ראה אשה רוחצת פעם אחת. בימינו זה כלום. תומ"ר
תשובה: ח אומרים שאנשים גדולים אלו כדוד ודור המדבר לא היו ראויים לחטאים שעשו, מן השמיים לא עזרו להם כדי להראות שיש תשובה ליחיד ויש תשובה לרבים. איננו יכולים להשתוות לאנשים הגדולים שנמצאים בכתבי הקודש, איננו יכולים להשיג אותם וכל החטאים שלהם אינם לפי הבנתנו. דוד המלך לא עמד בניסיון לפי מדרגתו, זה לא אומר שעכשיו כל אחד יכניס את עצמו לניסיון, אנו מתפללים כל יום שהקב"ה לא יביא אותנו לידי ניסיון.
שאלה: האם להחמיר בכשרות בשר: לרב באופן כללי אני לא מחמיר בהלכות וכן לא בהלכות כשרות ואוכל לא מהדרין. האם רצוי להחמיר בבעוף ובבשר כי הבנתי שזה איסורים חמורים מאוד ויש בזה הרבה פרצות? (אגב אני אשכנזי). אם כן- איך אפשר לדעת (אני לא מתכוון לחקור בכל סטקייה שאני אוכל ולשאול את המשגיח) האם ניתן לסמוך על מהדרין רבנות או שאין לזה כמעט משמעות כי כל הכשר זה משהו אחר? (האם תוכל לתת לי רשימה כללית של כשרויות שאפשר יותר לסמוך עליהם?) אגב שאלה נוספת- האם כל מהדרין רבנות הוא גם חלק? האם בעוף גם כן יש עניין כמו חלק? בעוף יש הבדל קריטי ג"כ בין אשכנזים לספרדים? אודה לתשובה מפורטת תומ"ר
תשובה: לא עם הארץ חסיד. כדי להחמיר צריך ללמוד את הנושא ולהחליט אם להחמיר, כמו"כ, יש הרבה נושאים בתורה מדוע להחמיר בנושא אחד יותר? בבשר בהמה הספרדים מחמירים יותר ויש מן האשכנזים שמהדרין לאכול חלק כמו הספרדים. בעופות אין חלק, יש חומרות שונות. עליך ללמוד ולהחליט אם יש מקום להחמיר גם בעופות.
שאלה: ת דמי שדכנות: א. אדם שעשה שידוך לא על דעת לקחת כסף, אחרי גמר השידוך חשב לעצמו, למה באמת לא לקחת כסף? האם חייבים לשלם לו? ב. חפשתי שידוך לאחותי, התקשרתי לשדכן ואמרתי לו יש לי אחות וכו, הוא הציע בחור, והשידוך נעשה ב"ה. אבי טוען שישלם רק 500 ולא 1000, (שהוא המחיר המלא) כיון שהשידוך נעשה ע"י שני אנשים, ע"י בנו וע"י השדכן, ולכן מגיע לכל אחד 500. ואע"פ שאני עושה את השידוך בחינם, זה לא עניין השדכן, וזהו רווח שלו. (כשאני עושה שידוכים באופן כללי, אם יתנו לי כסף אקח בשמחה (אא"כ זה משפחה), אבל לא אחייב לשלם לי). מה עושים?
תשובה: א. בעניין השדכנות, נהוג לחלק את השכר בין המתחיל לגומר. באופן פשוט במקרה שלפנינו, השדכן יצר את עיקר השידוך שכן הוא הביא את שם הבחור וגם הציע לקשר בין בחור זה לבחורה זו. אלא שלא ניתן להתעלם מחלקו של האח המציע את אחותו לשדכן, שכן הוא ידע את השדכן בדבר קיומה של בחורה כזו וכזו. לכן נראה שמגיע לאח שליש מן השכר. (עיין פת"ש על שולחן ערוך חושן המשפט סימן קפ"ה.)  ולא נראה לומר שלא מגיע לאח כלום משום שהוא בעל דבר, שהרי אינו בעל הדבר, משום שהורי הבחורה הם בעלי הדבר, כפי המתבאר בפת"ש סוף סימן נ' באבן העזר.  לאור הנ"ל מגיע לאח שליש, וברשותו למחול להוריו אותו השליש. ב. אם מתחילה התכוון האח לעבוד בחינם הרי שלא מגיע לו את השליש, כפי המתבאר בפת"ש הנ"ל באבן העזר, שהרי התכוון לעשות את העבודה בחינם, ויש בכך משום נתינת מתנה להוריו. אך עדיין לא מגיע לשדכן אלא 2 3 משום שלא הוא עשה את כל העבודה. הרב חננאל פאטשינו
שאלה: אמירת תחנון ביום משולש פורים: בידוע כי בשנה מעוברת, נוהגים הלכות רבות המתיחסות לאדר ב להתקיים גם באדר א. לדוגמא צום ב-ז באדר, אי אמירת תחנון ב-יד ו-טו באדר א. שאלתי מתייחסת ל-טז באדר א. במידה ופורים (יד באדר) נופל ביום שישי, אזי תושבי ירושלים ושאר ערים המוקפות חומה ינהגו כמו ערי הפרזות לענין קריאת המגילה, אך ביום ראשון בשבוע (טז באדר) יקיימו מצוות משתה פורים. האם יש להשליך גם אם זה קורה באדר א שאנשי הערים המוקפות יהיו פטורים מאמירת תחנון מ-דין היקש כמו שקרה השנה. (ההלכה לא מתייחסת לכך מאחר ואין זה שייך בכל שנה ושנה)
תשובה: לא. רק כאשרחוגגים למעשה את טז באדר בירושלים לא אומרים בירושלים בלבד תחנון באותו יום